Arutelu:Eesti keele uurimine - Vikipeedia, vaba entsüklopeedia

# Arutelu:Eesti keele uurimine

### Allikas: Vikipeedia

Algus ei vasta standardile. Kas seda peaks muutma? Andres 25. august 2005, kell 12.02 (UTC)

  Peaks olema mingi definitsioon, "Eesti keele uurimine on.." Peep 25. august 2005, kell 12.32 (UTC)

    Eesti keele uurimine on teaduslik uurimistöö, mille aineks on eesti keel? Andres 25. august 2005, kell 12.36 (UTC)

      "Putukate uurimine on teaduslik uurimistöö, mille aineks on putukad" --- ei, nii see kyll ei lähe. Aga huvitav jah, et selle teadusharu jaoks ei olegi omaette terminit. On olemas fennistika, fennougristika, germanistika, romanistika, aga "estistikat" ei ole. --Lulu 25. august 2005, kell 12.42 (UTC)

    Algus võiks mainida ka selle uurimistöö eesmärki. Peep 25. august 2005, kell 12.43 (UTC)

Peep, mis kaalutlusel Sa eemaldasid täiendamisteate? Andres 25. august 2005, kell 12.02 (UTC)

  Ma arvasin, et see on nö nupukeste jaoks, kus on öeldud ainult paar sõna. Tegelikult pole see eriti selge - loogiline süsteem oleks selline, nagu inglise vikis, kus täienda (expand) silt näitab artikleid, kus on juba põhiline öeldud, kuid mida tuleks siiski esmajärjekorras pikemaks kirjutada, ja stub (eesti keeles siis vist nupuke) on see, kus pole veel põhilisi asju ära mainitud. Peep 25. august 2005, kell 12.13 (UTC)

  Meil ei ole praegu seda vahetegemist. Meil puuduvad ka selged reeglid, millal täiendamisteadet kasutada. Andres 25. august 2005, kell 12.23 (UTC)

Panin ta praegu tagasi. Peep 25. august 2005, kell 12.32 (UTC)

Praegu jääb mulje, nagu fennistika ja fennougristika piirduksid keeleteadusega. Tõsi küll, fennougristika on kitsamas tähenduses ka soome-ugri keeleteadus. Aga mis on fennistika? Kas ta tegeleb kõigi läänemeresoome keeltega või ainult soome keelega? Andres 25. august 2005, kell 13.05 (UTC)

  Need ongi keeleteaduse harud. Vastavad õppetoolid kuuluvad keeleteaduskondade juurde. Fennistika kitsamas tähenduses on jah, soome keele uurimine, kuid laiemas tähenduses kõigi läänemeresoome keelte uurimine. --Lulu 25. august 2005, kell 13.22 (UTC)

    Fennougristika laiemas mõttes tegeleb ka soome-ugri rahvaste kultuuriga. Ega siis fennougristika kongressidel ainult keelest räägita. Analoogiline lugu ka fennistikaga, germanistikaga jne. Ja muide, keeleteaduskonnas ei tegelda ainult keeleteadusega. Andres 25. august 2005, kell 13.27 (UTC)

  Arvasingi juba, et Sa nii kirjutad vastuseks. Tegelevad muidugi kultuuriga, kuid vaimse kultuuriga, täpsemalt, selle osaga kultuurist, mis põhineb keelel. See hõlmab ka folkloori ja kirjandust. Seepärast ongi need teadusharud eelkõige just keeleteaduse harud. --Lulu 25. august 2005, kell 13.52 (UTC)

    Kirjandusteadus ja folkloristika ei ole keeleteaduse harud, küll aga on kõik kolm filoloogia harud. Fennougristika aga ei piirdu ka soomeugri filoloogiaga, vaid hõlmab ka näiteks etnograafiat, mis tegeleb materiaalse kultuuriga. Või ma eksin? Samas, etnomusikoloogia tegeleb põhiliselt vaimse kultuuriga, osalt ka materiaalse kultuuriga, kuid sellega tavaliselt ei tegelda keeleteaduskonnas. Andres 25. august 2005, kell 13.58 (UTC)

  Eks nad kutsuvad oma konverentsidele ka etnograafe, etnomusikolooge jne muidugi. Tavaliselt omaette sektsioonides. Aga yldiselt, kõik need "-istikad" on siiski ja eelkõige keelel põhineva kultuuri uurimine. Praegune terminoloogiline yleseletamine tuleneb sellest, et "keeleteadus" võib eesti keeles tähendada nii "lingvistikat" kui ka "filoloogiat"; ehk siis jälle: kitsamas ja laiemas tähenduses. --Lulu 25. august 2005, kell 14.09 (UTC)

    Filoloogia ei tähenda eesti keeles keeleteadust. Andres 25. august 2005, kell 14.16 (UTC)

  Filoloogia hõlmab jah keeleteaduse, kirjandusteaduse ja folkloristika. Seda ma pidasingi silmas laiema tähenduse all. Kui Sulle tundub, et definitsioonis on "fennistika" ja "fennougristika" ylearused, siis võib need muidugi sealt maha võtta. Minu meelest võiksid nad seal rahulikult edasi olla. --Lulu 25. august 2005, kell 16.57 (UTC)

Olen kindel, et selle artikli algvariant on kuskilt maha kirjutatud. Mahakirjutamise etteheitest päästab ainult artikli laiendamine, mida tuleb niikuinii teha. Andres 25. august 2005, kell 13.43 (UTC)

Lõunaeesti keel ei ole sama mis võru keel. Andres 25. august 2005, kell 18.15 (UTC)

Välja otsitud andmebaasist "http://et.wikipedia.org../../../e/e/s/Arutelu%7EEesti_keele_uurimine_86dd.html"

##### Views

- Artikkel
- Arutelu
- Viimane redaktsioon

##### Otsi